google/wiki40b huggingface dataset:
Kapit

Bahagian Kapit (dahulunya dikenali juga sebagai bahagian Ketujuh) meliputi kawasan pedalaman selepas bahagian Sibu. Luas kawasannya adalah 38,934 km persegi. Kawasan pentadbiran bahagian Kapit merangkumi daerah Kapit, Belaga dan Song. Ketiga-tiga daerah ini ditadbir oleh Majlis Daerah Kapit. Jumlah penduduk di bawah pentadbiran majlis daerah ini berdasarkan banci tahun 2000 adalah 98,841 orang. Jumlah penduduk untuk daerah Kapit sahaja berjumlah 56,709 orang.
Majoriti penduduk Kapit terdiri daripada kaum Iban diikuti kaum Cina dan Melayu. Kapit amat terkenal dengan hasil buah dabai dan durian. Bandar Kapit terletak di tepi sungai Rejang. Ia boleh dihubungi melalui sungai menggunakan perkhidmatan bot ekspres. Bandar Kapit terletak di tengah-tengah antara pekan Song dan Belaga.
Rajah Charles Brooke telah mengasaskan Kubu Kapit (Fort Kapit) pada tahun 1880 sebagai bandar garrison, ia bertujuan untuk menyekat masyarakat Iban dari berpindah ke seberang sungai dan seterusnya menyerang penempatan perkampungan Orang Ulu. Kemudian kubu tersebut dinamai semula sebagai Kubu Sylvia atau (Fort Sylvia), sempena mengambil nama isteri Rajah Vyner Brooke, tetapi bandar tersebut mengekalkan namanya sebagai Kapit. Awalnya, bandar Kapit diselesaikan oleh kumpulan etnik kecil Cina Hoklo (Hokkien) pada tahun 1880, tambahan suku kaum Cina  Ka telah berimigrasi kebandar tersebut pada tahun 1906, dan Cina Fuzhou pada tahun 1919. Masyarakat Cina mula berkecimpung dalam aktiviti pertanian berteraskan getah, lada hitam dan melaksanakan aktiviti perdagangan lembaran getah dan barangan hasil hutan. Dalam tahun 1941, ketika waktuPenjajahan Jepun, Kapit hanya mempunyai dua deretan bangunan teres yang menempatkan 37 buah rumah kedai. Bandar Kapit pernah dihancurkan kesemuanya ketika peperangan akibat dari ledakan bom berantai yang dijatuhkan ke atas bandar tersebut. namun pada hari ini, Kabit merupakan semua bandar yang sibuk tetapi keadaannya sangat padat dengan beberapa jalan yang sejajar dengan sungai. 
Meskipun untuk pergi ke bandar tersebut hanya boleh dicapai dengan perahu ataupun bot-bot kecil, (perjalanan mengambil masa lebih kurang 2 jam dari Sibu dengan menggunakan bot-bot ekspres) atau dengan menggunakan pesawat ringan, itu adalah suatu kehidupan komersil dan terdapatnya pusat sosial di tengah-tengah Sungai Rajang ke rumah panjang masyarakat dan kem kayu. Ini adalah dasar yang sangat baik untuk menerokai rumah-rumah panjang berdekatan atau untuk menetapkan perjalanan ke  Hulu Rajang dan Sungai Balleh.
Sekolah Kebangsaan Kempas

Sejarah

sejarah Sekolah Kebangsaan Kempas terletak di lot 4347, Jalan Lurah 15, Kampung Kempas Baru, 81200 Johor Bahru iaitu lebih kurang 18 kilometer dari pusat Bandaraya Johor Bahru. Nama Kempas diambil bersempena nama sejenis pokok yang tumbuh di kawasan ini dan juga merupakan nama bagi kampung ini.Sekolah ini dibina di atas keluasan tanah seluas 5 ekar 2 rod dan ia siap dibina pada pertengahan tahun 1982. Ia terdiri daripada 2 blok bangunan dengan dilengkapi 12 bilik darjah, sebuah pejabat, perpustakaan, bilik guru, kantin dan padang sekolah. Pada 2 Januari 1983, seramai 340 orang murid dan 12 orang guru telah ditempatkan di sini bagi memulakan sesi persekolahan di mana Tn. Hj. Mohd Rani Bin Mohd Salleh merupakan Guru Besar yang pertama. Murid-murid Kampung Kempas Baru yang bersekolah di SK Pengkalan Rinting dan SK Komleks Uda telah dipindahkan ke sekolah ini. Pada peringkat awalnya, sekolah ini merupakan sekolah cawangan kepada SK Pengkalan Rinting, sehinggalah pada tahun 1985 ia diberi taraf pentadbiran persendirian. Pada 13 Julai 1993, YB Dato’ Hj Mohamed Bin Hj Rahmat telah melancarkan program ‘Sekolahku Sayang’.
Sebagai sekolah baru tentunya banyak cabaran dan kesulitan telah dialami. Kemudahan fizikal yang tidak mencukupi telah menyebabkan iklim pembelajaran yang kurang kondusif akibat pertambahan jumlah murid tahun demi tahun. Namun dengan kegigihan dan kesungguhan para guru, kakitangan sekolah, murid dan kerjasama PIBG, pelbagai kemajuan dan kejayaan telah dikecapi dan dibanggakan baik dari segi kemudahan fizikal hinggalah ke bidang akademik serta ko-kurikulum selaras dengan moto sekolah ‘ Sentiasa Kejar Kemajuan’. Pn. Noorsihah binti Hj Derwish merupakan Guru Besar yang ke-9, kemudian pada tahun 2013 pula, SK Kempas telah dipimpin oleh Guru Besar Cemerlang iaitu Pn Fuziah bt Hj Hasan,PIS. Kini sekolah berbangga kerana telah dilengkapi dengan sebuah dewan besar, surau, makmal komputer, kelas prasekolah serta persekitaran sekolah yang indah bagi kegunaan murid seramai 1400 orang, 84 orang guru, serta 9 kakitangan sekolah. Bermula tahun 2014, SK Kempas di bawah kepimpinan Guru Besar yang ke-11 iaitu Pn Hjh Halimah bt Baharudin. Semoga SK Kempas terus melangkah dengan jayanya serta dapat mencapai kecemerlangan dalam semua bidang.
Conteville-en-Ternois

Conteville-en-Ternois merupakan sebuah komun di jabatan Pas-de-Calais di utara Perancis.
Peringkat kalah-mati Piala AFC 2012

Peringkat kalah-mati Piala AFC 2012 dipertandingkan oleh sebanyak 16 pasukan (10 dari Zon Asia Barat dan 6 dari Zon Asia Timur). Mereka termasuk 8 juara kumpulan dan 8 naib juara kumpulan dari peringkat kumpulan.
Setiap pusingan kejohanan penyingkiran tunggal ini dimainkan dalam satu atau dua perlawanan. Dalam pusingan 16 pasukan, setiap pasukan akan bermain dalam satu perlawanan, dihoskan oleh juara setiap kumpulan dengan naib juara kumpulan yang lain. Dalam pusingan suku akhir dan separuh akhir, setiap pasukan akan bermain dalam perlawanan timbal-balik. Perlawanan akhir akan dihoskan oleh salah satu daripada finalis, yang diputuskan melalui undian. Peraturan gol tempat lawan (untuk keputusan seri dalam perlawanan timbal-balik), masa tambahan (gol tempat lawan tidak dikira dalam masa tambahan) dan sepakan penalti akan digunakan untuk menentukan pemenang jika perlu.
Penentuan perlawanan untuk pusingan 16 pasukan telah diputuskan sebelum undian peringkat kumpulan. Selepas tamat pusingan 16 pasukan, undian untuk suku akhir, separuh akhir dan akhir telah diadakan pada 14 Jun 2012. Dalam undian ini, peraturan "perlindungan negara" akan dikenakan: jika terdapat dua kelab dari negara yang sama, kelab-kelab tersebut mungkin tidak akan menghadapi satu sama lain di suku akhir; walau bagaimanapun, jika terdapat lebih daripada dua kelab dari negara yang sama, mereka mungkin akan menghadapi satu sama lain di suku akhir.
Dato' Seri Nara Wangsa

Dato' Nara Wangsa atau Dato' Seri Nara Wangsa (lebih kanan atau tinggi) ialah suatu gelaran Dato' anugerah negeri Terengganu. (Jika dianugerahkan ke atas seorang Tengku, menjadi Tengku Nara Wangsa, dan ke atas Syed, menjadi Engku Nara Wangsa).
Mula-mula dipakai oleh Orang Kaya Seri Nara Wangsa, anak kepada Tun Abwan ('Bendahara di Hulu Sungai') dan cucu kepada Tun Zain Indera. Anaknya Buang dijemput oleh Sultan Zainal Abidin I, Sultan Terengganu pertama, ke Terengganu untuk menjadi menterinya.
Anak kepada Buang, iaitu 'Ali, kemudian digelar Dato' Panglima Seri Nara Wangsa dan menjadi menteri kepada Sultan Mansur I. Anaknya, Dato' Soleh, yang menjadi menteri kepada Sultan Zainal Abidin II, mewarisi gelar Dato' Nara Wangsa. Seterusnya, anaknya pula, Dato' Musa, menteri kepada Sultan Ahmad I, digelar Dato' Seri Nara Wangsa. Beliau merupakan Dato' Mata-mata pertama Terengganu, dan menjadi pemilik Kampung Keling.
Kemudiannya, Dato' Seri Nara Wangsa ditanggung oleh dua anak Dato' Musa, iaitu Dato' Mata-mata Dato' Muhammad (menteri kepada Sultan Omar) dan Dato' Mata-mata Dato' Abdul Rahim, dan anak Dato' Abdul Rahim iaitu Dato' Mata-mata Muhammad Ali. Anak Dato' Muhammad, Dato' Mata-mata dan menteri kepada Sultan Zainal Abidin III, iaitu Yunus, juga digelar Dato' Nara Wangsa. Walau bagaimanapun, anak beliau pula, Abdul Ghani, telah menolak gelaran tersebut.
Buire-Courcelles

Buire-Courcelles ialah sebuah komun yang terletak di komun Somme di Picardie di utara Perancis.
Mukim 6, Daerah Seberang Perai Selatan

Pentadbiran

Mukim 6 merupakan salah sebuah mukim yang terdapat dalam negeri Pulau Pinang, dan juga merupakan satu dari mukim yang terletak dalam pentadbiran Daerah Seberang Perai Selatan.
Benizalón

Benizalón merupakan sebuah kawasan perbandaran yang terletak di wilayah Almería, Andalusia, Sepanyol
Alcazarén

Alcazarén merupakan sebuah kawasan perbandaran di Sepanyol di Valladolid, di komuniti autonomi Castile dan León.
Islam di Aceh

Islam merupakan agama yang dominan di Aceh dan sekitar 98.87% dari sekitar 4.357.840 juta penduduk dikenalpasti sebagai Islam

Menurut data dari bancian 2010, peratus agama di Aceh adalah 98.87% Islam, 0.87% Protestanism, 0.15% Buddha, Katolik 0.09% dan Hindu 0.02%.<ref>Profil Provinsi Aceh</ref>
Islam di Aceh Sunni dengan mazhab Syafie dalam Fiqh.
Hilal Asyraf

Biografi

Hilal dilahirkan pada 16 Januari 1989 di Johor Bahru, Johor. Beliau mendapat pendidikan awal di Tadika Iman dan kemudian di Sekolah Rendah Islam Hidayah (1995-2001), Senai, Johor dan seterusnya di Ma’had At-Tarbiyah Al-Islamiyyah (MATRI) (2002-2008), Perlis. Beliau kini memegang ijazah dalam bidang Usuluddin dari Universiti Yarmouk, Irbid, Jordan. Beliau telah mendirikan rumah tangga bersama Tengku Masyitah pada tahun 2012.
Beliau memulakan langkahnya menjadi seorang penulis pada tahun 2009 dengan terbitnya Novel VT dan buku motivasi LangitIlahi: Tuhan Tidak Lupakan Kita, kini pada tahun 2012, beliau telah menerbitkan 17 buah karya dan ada lagi beberapa karya yang bakal menyusul. Tidak sekadar menulis, dia juga dijemput ke pelbagai program untuk memberikan penyampaian dan perkongsian di pelbagai tempat.
Hilal merupakan kolumnis bagi majalah-majalah Islamik seperti Majalah Anis (2010-2011), Majalah HALUAN (2010-kini), Majalah Remaja (2012-kini), dan Majalah JOM! (2012-kini).
Bapa saudaranya Abd Aziz Kaprawi.

Sejarah penulisan

Hilal mula menulis secara suka-suka di blog. Kemudiannya, Hilal mula berjinak dalam dunia penulisan setelah beliau ditawarkan menulis untuk buku motivasi pertamanya bertajuk 'LangitIlahi: Tuhan Tidak Lupakan Kita'.

Anugerah

Buku novel beliau bertajuk Remaja Mulia telah memenangi anugerah Hadiah Sastera Johor Kategori Kanak-Kanak untuk tahun 2011.
Fira Ayuni

Sinopsis

Mengisahkan ranjau perjalanan hidup seorang anak gadis berusia 21 tahun yang bernama Fira Ayuni (Faralyna Idris). Fira adalah anak tunggal kepada pasangan ahli perniagaan, Datuk Farid (Eizlan Yusoff) dan Datin Shamsiah (Fazlina Ahmad Daud). Sejak dari kecil kehidupan Fira sangat bahagia, disayangi dan dimanja sentiasa. Malah, Datin Shamsiah juga menghantar Fira ke sekolah muzik pada setiap petang sehingga muzik telah menjadi sebati dalam hidupnya.
Selain meminati muzik, Fira bercita-cita untuk menjadi seorang ahli perniagaan seperti ayahnya. Untuk itu, Fira melanjutkan pelajarannya di dalam bidang pengurusan perniagan di sebuah kolej swasta di ibu negara. Walaupun sejak kecil dibesarkan dalam kemewahan, kehidupan Fira di kolej sederhana sahaja. Di kolej itu, Fira mempunyai seorang musuh ketat iaitu seniornya sendiri, Duqqi Amani (Azlee Khairi). Sejak hari orientasi lagi Duqqi sering dilihat suka mencari pasal dengan Fira.
Duqqi Amani, 23 tahun, juga berasal dari keluarga berada yang memiliki rangkaian perniagaan di dalam dan luar negara. Disebabkan selama ini dia digilai perempuan hanya kerana harta keluarganya, Duqqi sengaja merubah cara hidupnya. Dia hanya ke kelas menaiki kereta lama.
Kebahagiaan Fira mula direntap selepas Datin Shamsiah meninggal dunia akibat kanser usus. Datuk Farid tidak dapat menerima hakikat itu dan sering menyalahkan dirinya sendiri kerana terlalu sibuk dan tidak menumpukan sepenuh perhatian kepada isterinya. Sejak itu, Datuk Farid sudah tidak mempedulikan Fira Ayuni lagi. Daripada seorang bapa yang penyayang, Datuk Farid menjadi seorang yang murung dan baran terhadap Fira.
Fira merantau dari satu tempat ke satu tempat mencari ketenangan dan cuba merawat kembali hatinya sehingga tiba di satu kawasan di pinggir ibu kota, Fira terjumpa dengan bekas pengasuhnya dahulu, Makcik Hasnah (Laila Nasir). Fira menceritakan segala apa yang telah berlaku kepada Makcik Hasnah. Makcik Hasnah sangat terkejut dan bersimpati lantas menawarkan Fira untuk tinggal bersama-sama serta berjanji akan membantu Fira mendapatkan pekerjaan.
Pertama kali dipertemukan dengan Fira, telah menerbitkan rasa cinta di hati Hadi Herwan (Shah Iskandar). Dia terpikat dengan kecantikan dan kelembutan Fira selain ketangkasan Fira dalam bekerja juga turut menarik minatnya terhadap gadis itu. Sejak itu, perhatian Hadi sering dilebihkan kepada Fira berbanding pekerja lain. Keadaan ini telah menimbulkan rasa cemburu di hati Rozita (Intan Ladyana).
Duqqi dan Fira telah ditangkap khalwat dari kesilapan Duqqi sendiri yang mahu mengenakan Fira. Rozita geram rancangannya tidak menjadi tetapi sekurang-kurangnya dia berpuas hati kerana dapat melihat Hadi kecewa apabila Fira ditangkap khalwat dengan Duqqi. Ketika itu, barulah Fira tahu yang Duqqi sebenarnya adik Hadi.
Walaupun Fira telah menjadi adik iparnya, namun perasaan Hadi kepada Fira tidak berubah. Hampir setiap hari, Hadi akan memerhati Fira dari simpang ke rumah Makcik Hasnah. Setiap hujung minggu pula, dia akan menjadi tidak sabar-sabar menunggu Fira masuk kerja. Dia tahu Fira tidak bahagia, dia juga tahu bagaimana layanan adiknya terhadap Fira.
La Garde, Var

La Garde ialah sebuah komun yang terletak di komun Var di wilayah Provence-Alpes-Côte d'Azur tenggara Perancis.
Tirapu

Tirapu merupakan sebuah kawasan perbandaran yang terletak di Sepanyol dalam wilayah Navarre.
First Sessions

Latar belakang

Seperti namanya, "First Sessions" telah menandakan sejarah pertama rakamannya selepas menandatangani kontrak dengan Blue Note Records. Label di bawah A&R Brian Bacchus telah meletakkan Jones dengan jurutera muzik berpengalaman, Jay Newland dan merakamkan lagu demo sebanyak sembilan buah. Enam daripadanya telah terpilih untuk pengeluaran sampel "First Sessions", dan bakinya telah ditolak ke tepi bagi memberi laluan untuk album sulungnya, "Come Away with Me".
Batujajar Timur

Poskod

Poskod yang digunakan di Batujajar Timur adalah 40561. Terdapat 13 buah desa di dalam daerah kecamatan Batujajar.
Kesateria

Kesateria (daripada Bahasa Sanskrit: क्षत्र, kśatra, kewenangan - Bahasa Inggeris: knight) merujuk kepada seorang "askar lelaki" atau sebarang ahli di dalam kelas pahlawan semasa Zaman Pertengahan di Eropah. Kesateria adalah orang suruhan raja, yang mana akan menganugerahkan tanah sekiranya kesateria berjuang untuk mereka. Kesateria percaya kehormatan adalah sangat penting, dan memiliki satu kod kehormatan yang dikenali sebagai chivalry. Mereka selalunya memiliki kuda perang.
Pada hari ini, gelaran kesateria diberikan oleh Ratu. Bentuk gelaran sebegini dikenali sebagai Order of the British Empire (Darjah Empayar British) dan dipanggil dengan nama 'Sir' diikuti dengan nama pertama mereka.
Kebanyakan bangsawan pada hari ini merupakan keturunan daripada kesateria. Sebagai contoh: Wijerd Jelckama merupakan keturunan daripada seorang kesateria yang mati semasa Pengepungan Antioch (1199).
Rampasan Masjidil Haram

Latar belakang

Rampasan ini telah diketuai oleh Juhaiman ibn Muhammad ibn Saif al Utaibi, yang berasal dari sebuah keluarga Najd yang berkuasa. Dia mengisytiharkan abang iparnya iaitu Muhammad bin abd Allah al-Qahtani sebagai Imam Mahdi atau penyelamat umat Islam pada akhir zaman yang telah banyak dinyatakan dalam Hadis dari Nabi Muhammad s.a.w. Walau bagaimanapun, golongan fanatik mengabaikan fakta lain dan hanya bergantung kepada fakta bahawa nama al-qahtani dan nama ayahnya adalah sama dengan nama nabi dan ayahnya, dan mereka bergantung kepada hadis nabi yang di telah riwayatkan oleh Thabrani iaitu:

“Sungguh, bumi ini akan dipenuhi oleh kezaliman dan kesemena-menaan. Dan apabila kezaliman serta kesemena-menaan itu telah penuh, maka Allah s.w.t. akan mengutus seorang laki-laki yang berasal dari umatku, namanya seperti namaku, dan nama bapanya seperti nama bapaku (Muhammad bin Abdullah).” (HR. Thabrani)
Tambahan lagi, tarikh serangan itu iaitu 20 November 1979, ialah hari pertama dalam tahun 1400 mengikut Kalendar Hijriah, yang mana telah dijelaskan dalam hadis lain bahawa pada hari itu Imam Mahdi akan mendedahkan perkara itu.
Walaupun salah satu tanda penting untuk mengenali Imam Mahdi adalah bahawa dia adalah keturunan Muhammad, Muhammad bin abd Allah al-Qahtani bukan keturunan Nabi Islam, kerana ia termasuk suku Al-Qahtani.
Burung Punai Kericau

Ciri-ciri

Burung Punai Kericau ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Punai Kericau adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Punai Kericau tidak bergigi.
Burung Punai Kericau kebanyakannya mempunyai bulu hijau dan paling biasa dikalangan burung bewarna hijau. ia jarang turun ketanah dan sering kelihatan di dahan di mana ia sukar dilihat kerana bulu hijaunya tenggelam dalam kehijauan daun. Ini menjadian ia sukar dilihat.
Burung jantan bewarna-warni terang, dan menarik dengan warna merah jambu pada lehernya dan dada jingga, burung betina kebanyakannya hijau dan mudah bertukar dengan burung betina spesies lain.

Makanan

buah-buahan kecil seperti goncar,mertajam,keriang,samak,betik,kacang hijau,gandum,sambau dan banyak lagi.

Pembiakan

Burung Punai Kericau membiak dengan bertelur. Telur Burung Punai Kericau bercangkerang keras.
Selva, Mallorca

Selva merupakan sebuah kawasan perbandaran yang terletak di daerah Mallorca, wilayah autonomi Kepulauan Balearic, Sepanyol
Matu

Matu (dikenali juga sebagai Mato dalam sebutan dialek Melanau Matu) adalah salah sebuah Daerah dalam Pentadbiran Bahagian Mukah, Sarawak, Malaysia. Daerah Matu sebelum ini merupakan sebuah Daaerah Kecil di bawah pentadbiran Daerah Daro sehinggalah diisytiharkan sebagai sebuah daerah penuh pada 5 Mei 1991. 
Pada 1 Mac 2002, Bahagian Mukah telah diwujudkan menjadikan bahagian mukah bahagian kesepuluh dalam Sarawak manakala Pentabdiran Daerah Matu yang sebelum ini ditadbir dibawah pentadbiran bahagian sarikei telah dipindahkan dibawah pentadbiran Bahagian Mukah. 
Terdapat lebih dari 20 kampung dalam daerah Matu, seperti Kampung Jemoreng, Kampung Tian, Kampung Bawang, Kampung Sekaan Kecil, Kampung Terusan, Kampung Loba Balu, Kampung Sekaan, Kampung Sok, Kampung Bertong, Kampung Pergau, Kampung Bruan Besar, Kampung Bruan Kecil, Kampung Halud, Kampung Kuala Matu, Kampung Pasar Baru dan Kampung Pasar Lama. 
Pusat pentadbiran Daerah Matu terletak di Sekaan menempatkan Pejabat-Pejabat Agensi Kerajaan Negeri dan Kerajaan Pusat bagi memudahkan penduduk daerah matu berurusan dengan pihak kerajaan.
Pekan terhampir dengan Matu ialah Daro dengan jarak perjalanan darat lebih kurang 24 kilometer. Majlis Daerah Matu-Daro (Matu-Daro District Council) yang terletak di Matu merupakan mercu tanda dan bangunan terbesar di Matu. Sekolah Menengah Kebangsaan Matu pula terkenal dengan ciri fizikalnya yang mana semua bangunannya dihubungkan dengan jambatan panjang yang dibuat dari kayu berlian.
Burung Sualo Api

Makanan

Sualo Api memakan serangga.
Islam di Montenegro

Abad ke-21

Orang Bosniak dan banyak orang Albania Montenegro adalah Muslim dari segi kepercayaan tetapi juga mengumumkan rakyat Montenegro berketurunan Bosniak dan/atau Albania (Mereka melihat pada diri mereka sebagai mengasimilasikan Montenegro dengan silam sebagai agama mereka) Orang Muslim boleh didapati kebanyakkannya di daerah Sandžak di Montenegro.
Kampung Lubok Setol

Poskod

Poskod yang digunakan di Kampung Lubok Setol, Langkawi, Kedah adalah 07000.
Filem Candleshoe

Pelakon

Filem ini turut disertai oleh beberapa orang pelakon terkenal, antaranya adalah Jodie Foster, David Niven, Helen Hayes

Ringkasan

Penjahat kecil-kecilan, Harry Bundage mendapati bahawa rumah manor lama di mana Lady St. Edmund tinggal, dengan ...
Faisal Shahzad

Cubaan Pengeboman Times Square

Pada 3 Julai 2009, dia pergi ke Pakistan dan dan melawat Peshawar dan tinggal di sana dari 7 Julai-22 Julai. Dia menerima latihan di kem latihan pengganas di Waziristan.
Dia kembali ke Amerika Syarikat pada 3 Februari 2010 menggunakan Penerbangan Emirates dari Dubai.
Shahzad dipercayai telah membeli kereta 1993 Nissan Pathfinder yang digunakan dalam usaha bom kereta . Kenderaan itu dibeli melalui iklan di Craigslist dengan harga $ 1,300.Kereta itu terbalik di sebuah pusat membeli-belah Connecticut, tanpa dokumen-dokumen rasmi .
Shahzad ditangkap selepas 53 jam terjadinya bom kereta. Pada 3 Mei 2010, dia dtangkap oleh agen US Bea Cukai dan Perlindungan Sempadan .Laporan lain menyatakan dia ditangkaP OLEH detektif New York dan agen FBI .Dia dibawa ke lokap di Lapangan terbang John F. Kennedy ketika dia duduk-duduk di laluan Penerbangan Emirat 202 ke Dubai.dia hendak pergi ke Islamabad , Pakistan.
Dia membeli tiket di lapangan terbang JFK dengan wang tunai. Shahzad kemudian dibenarkan untuk naik pesawat. Namun, pemeriksaan rutin mendedahkan bahawa Shahzad berada di dalam senarai tidak terbang.
Dia dituduh dalam plot pengganas untuk membunuh orang Amerika di salah satu tempat tersibuk di Amerika.Laporan menyatakan Shahzad telah mengakui penglibatan dalam peristiwa itu, dan Shahzad memberikan maklumat yang berguna. Shahzad awalnya diinterogasi di bawah pengecualian keselamatan masyarakat umum .
FBI dan NYPD mencari Shahzad di rumahnya di Bridgeport, Connecticut pada 4 Mei di Sheridan Street dan Boston Avenue.Bahan berkaitan dengan bom itu ditemui di apartmennya seperti jam penggera. Keretanya di lapangan terbang ditemui 9mm Kel-Tec SUB-2000 karbin dengan lima majalah penuh amunisi. Mahkamah persekutuan pada 4 Mei 2010 mendakwa dia dengan lima tuduhan jenayah keganasan: 1) Mencoba menggunakan senjata pemusnah besar-besaran, 2) Mencoba untuk membunuh dan mencederakan orang di AS, 3) menggunakan dan membawa peranti memusnah, 4) Pengangkutan alat letupan, dan, 5) Mencuba merosakkan bangunan, kenderaan, dan harta benda lain. Jika terbukti bersalah dia akan dipenjara seumur hidup .

Penyiasatan antarabangsa

Tauseef, teman Shahzad, ditahan di Karachi berhubung dengan kes ini. Menurut Wall Street Journal, Shahzad menerima latihan pembuatan bom dari Taliban Pakistan.Menurut CBS News, Shahzad telah dijejaki sejak 1999 kerana membawa wang dalam jumlah yang besar (sekitar $ 80.000) ke Amerika Syarikat.
Ribadeo

Ribadeo merupakan sebuah kawasan perbandaran yang terletak di Sepanyol dalam wilayah Lugo, Galicia.
Aaron Johnson

Aaron Johnson (lahir April 30, 1983) di Port Hawkesbury, Nova Scotia adalah seorang pemain hoki ais profesional yang sedang bermain ketahan untuk Columbus Blue Jackets National Hockey League.

Kerjaya mainnya کرجاي ماءينڽ

Dia didaftarkan oleh Columbus Blue Jackets pada 2001 NHL Entry Draft. Dia adalah pilihan overall ke-85 pada pusingan ke-3.

Kehidupan peribadi

Johnson berkahwin dengan isterinya Courtney pada Ogos 2013.
Lakkampatti

Demografik 2001

Menurut bancian India pada tahun 2001, Lakkampatti memiliki bilangan penduduk seramai 11,057. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Lakkampatti memiliki kadar pendidikan (kebolehan membaca) 62%, melebihi kadar purata kebangsaan 59.5%; dengan 58% lelaki dan 42% wanita mampu membaca. 9% dari populasi berusia di bawah 6 tahun. (2001)
Nienwohld

Nienwohld merupakan sebuah kawasan perbandaran terletak di daerah Stormarn, Schleswig-Holstein, Jerman.
Kampung Bandar Lama

Poskod

Poskod yang digunakan di Kampung Bandar Lama, Kampung Gajah, Perak ialah 36800.
Piala Raja Fahd 1992

Venue

Semua perlawanan telah dimainkan di 67,000 kapasiti Stadium Raja Fahd II dalam Riyadh, Arab Saudi.